Modriča

**Modriča** je naseljeno mjesto i središte istoimene općine u Bosanskoj Posavini.

## Historija 
Zbog svog položaja u Bosanskoj Posavini, na važnim komunikacijama uz rijeku Bosnu, Modriča je tokom historije više puta imala pogranični i strateški značaj.

### Prahistorija i srednji vijek 
Na području današnje Modriče potvrđeni su tragovi ljudskog prisustva još iz paleolita, a nalazi iz neolita i metalnog doba otkriveni su na više lokaliteta, među kojima se izdvajaju Gradina u Dugom Polju, Kulište u Kruškovom Polju i Doborski Brijeg.

U srednjem vijeku područje je pripadalo bosanskom državnom prostoru, a u povelji Kotromanića iz 1324. navodi se župa Nenavište, u čijem su sastavu bila i naselja na prostoru današnje Modriče. U drugoj polovini 20. stoljeća razvijaju se rafinerijski, hemijski, prehrambeni i drugi industrijski pogoni, a naselje širi obrazovne, sportske i stambene funkcije.

U proljeće 1992. godine na području općine dolazi do oružanih sukoba i promjene kontrole nad gradom i okolnim naseljima u okviru širih borbi u Posavini. U okviru te operacije Modriča je ponovo zauzeta i uključena u prostor novouspostavljenog koridora, što je bitno odredilo dalji tok rata u Bosanskoj Posavini. Takvi nalazi uklapaju se u širi obrazac prisilnog premještanja, zatvaranja i progona nesrpskog stanovništva u Bosanskoj Posavini tokom 1992. godine.

U poratnim decenijama Modriča se postupno obnavljala kroz obnovu infrastrukture, industrijskih pogona i lokalnih institucija, ali su demografske promjene i posljedice ratnog raseljavanja ostale trajna odlika njenog savremenog razvoja.

## Stanovništvo 
Po posljednjem službenom popisu stanovništva iz 1991, općina Modriča imala je 35.613 stanovnika, raspoređenih u 21 naselje.

### Nacionalni sastav stanovništva – općina Modriča 
### Nacionalni sastav stanovništva – naseljeno mjesto Modriča 
## Privreda 
Rafinerija ulja Modriča je u pedeset godina svog postojanja izrasla u respektabilan privredni kolektiv, prepoznatljiv na cijelom prostoru jugoistočne Evrope. U izgradnji njenog imidža učestvovalo je nekoliko generacija vrsnih stručnjaka iz raznih oblasti, priznati evropski instituti i najpoznatiji svjetski proizvođači automobila, teretnih vozila i motora.

Njen osnivač, majstor Ilija Panić je, prije pedeset godina, u svojoj zanatskoj radnji "Budućnost", odredio viziju razvoja Rafinerije ulja Modriča koja se u potpunosti ostvarila. Proizvodi rafinerije su: motorna ulja iz porodica Optima i Maxima, kao i rashladna tečnost Permant.

## Sport 
### Odbojkaški klub "Modriča" 
Prva takmičenja u odbojci organizuju se u Modriči 1947, vezano za izgradnju željezničke pruge Šamac - Sarajevo. Prva odbojkaška sekcija je formirana pri Gimnastičkom klubu već 1949. i odbojka se igra rekreativno na ovim terenima. Prvo zvanično takmičenje u Modriči je organizovano 1954. godine za omladince i omladinke u Kupu Narodne Republike BiH.

OK "Modriča" je zvanično registrovan 8. marta 1967, i od tada počinje nagli uspon i razvoj odbojkaškog sporta, da bi muška ekipa postala šampion Jugoslavije 1979. i učesnik u Kupu šampiona, gdje osvaja 7. mjesto u Evropi. U narednom periodu klub se fokusira na rad s mladima, ali i dalje bilježi značajne rezultate,.

Ženska odbojka je krenula sa osnivanjem i 19. januara 1981. nastaje OK "Ferijalac". U sezoni 1991/92. ženski odbojkaški klub osvaja vicešampionsku titulu Prvenstva Jugoslavije.

Po izbijanju rata u BiH, 1993, obje ekipe su objedinjene u OK "Modriča-Optima". U takmičenjima Prvenstva i Kupa Republike Srpske osvojeni su svi mogući trofeji, kako u vrijeme ratnih dejstava, tako i u miru. Klub je u Prvenstvu RS za period od 1993. do 2003. osvajao 6 titula prvaka RS i osvajao 6 titula Kupa Republike Srpske.

O stručnom radu u Klubu su se brinuli treneri: Dragutin Martinović, Pero Božić, Mladen Maglov, Srpko Petrović, Uroš Ribarić, dr. Viktor Krevsel, te Radivoje i Đorđe Milošević sa pomoćnim trenerima. Za najveće uspjehe Kluba vezani su nastupi višestrukih reprezentativaca Jugoslavije: Pere Božića, Bore Jovića, Radivoja Miloševića, Marka Stanića, Velibora Ivanovića i Darija Đukića, kao i igrača kao što su Đorđe Milošević, Miloš Milošević, Ivo Martinović, Boro Živanović, Goran Popović, Kamenko Jelić, Dragan Božić i drugi.

### Nogometni klub "Modriča" 
[mini|desno|250px|[Stadion Maxima|Stadion FK Modriča]]
Počeci bavljenja sportom u Modriči vezani su za fudbal i datiraju od 1921. Prvu fudbalsku loptu donio je iz Praga student Đoka Petrović. Fudbalski klub iz Modriče osnovan je 1922. Prvi fudbalski klub zvao se "Rogulj", ali je ubrzo promijenio ime u "Zora". U prvim godinama razvoja ovog sporta nisu postojala zvanična takmičenja - igrale su se samo prijateljske utakmice sa susjednim mjestima, a igrači su sami sebi nabavljali sportsku opremu. Prvu zvaničnu utakmicu "Zora" je odigrala sa svojim susjedima, fudbalerima "Bosanca" iz Bosanskog Šamca 1923, a rezultat je bio 2 : 2. Fudbalski klub "Zora" postojao je sve do 1927. kada su mu vlasti zabranile rad.

Ubrzo se formira drugi klub pod imenom "Olimpija", koji pod ovim imenom postoji sve do 1938, kada mijenja ime u fudbalski klub "Dobor". Po izbijanju Drugog svjetskog rata prestaju sve sportske aktivnosti, a tek po završetku rata, augusta 1945, formira se novi fudbalski klub pod imenom "Sloga". Klub je mijenjao ime u "Napredak" sve dok konačno nije dobio ime "Modriča".

Najveći uspjesi kluba u nekadašnjoj Jugoslaviji su bili u sezoni 1968/69. godine, kada osvaja prvo mjesto i naslov amaterskog prvaka Bosne i Hercegovine, a drugo mjesto na takmičenju za amaterskog prvaka Jugoslavije.

Dres fudbalskog kluba iz Modriče pored ostalih nosili su i: Nikola Nikić, Goran Peleš, Slavko Cvijić, Dragan Voćkić, Rade Radulović, Slavko Mamuzić, Mustafa Ćoralić, i Mario Stanić.

U sezoni 2003/2004. klub učestvuje u Premijer ligi Bosne i Hrcegovine, a 26. maja 2004. Modriča Maxima osvaja Kup Bosne i Hercegovine i time postižu najveći uspjeh u historiji ovoga kluba.

U prvom krugu pretkvalifikacija Modriča Maxima je izvukla klub "Santa Coloma" iz Andore. Prva utakmica se odigrala u Andori i rezultat je bio: FC "Santa Coloma" : FK "Modriča Maxima" - 0:1, a uzvrat je odigran u Ugljeviku na stadionu FK "Rudar" i rezultatom FK "Modriča Maxima" : FC "Santa Coloma" 3:0, Modriča je prošla u sljedeći krug. Dana 12. augusta 2004. u Sofiji je odigrana utakmica između FC "Levski" : FK "Modriča Maxima" - 5 : 0, a uzvrat u Ugljeviku su nogometaši Modriče izgubili sa ubjedljivih 3:0. Time je okončano takmičenje FK "Modriča Maxima" u Evropi.

### Auto-moto klub "Modriča"
Klub je osnovan sredinom 80-ih godina prošlog vijeka. Do početka ratnih dejstava u Bosni i Hercegovini ovaj klub je organizovao tri okupljanja zaljubljenika u motore i moto sport, koji su ostali upamćeni po dobroj posjećenosti, druženju i muzici.

Godine 2004, na inicijativu velikog broja motorista iz Modriče i okoline, ponovo je zaživio ovaj vid okupljanja i druženja omladine. Dobar dio članova sada spada u klasu veterana.

Godine 2005. klub je zvanično registrovan.

## Poznate ličnosti 
*Josip Burušić, psiholog i univerzitetski profesor
*Velibor Čolić, književnik
*Anto Domazet, ekonomista
*Milan Jelić, političar i univerzitetski profesor
*Avdo Karabegović Hasanbegov, pjesnik.
*Avdo Karabegović Halidbegov, pjesnik.
*Kristian Kreković, slikar
*Nikola Nikić, nogometaš
*Željko Pavić, filozofski pisac
*Kemal Širbegović, slikar
*Nada Topčagić, pjevačica narodne muzike
*Asim Sarvan, pjevač rock grupe "S vremena na vreme"
*Predrag Milanov, pozorišni i filmski glumac
*Mladen Šerić, slikar i stomatolog
*Dževad Zečić, matematičar i univerzitetski profesor

## Reference 
## Vanjski linkovi 
* Zvanični sajt općine Modriča

Kategorija:Općine Bosne i Hercegovine
Kategorija:Općine Republike Srpske
*